9.un 10.jūnijā Ventspilī norisinājās "Ventspils balvas izcīņa" U10 vecuma grupai. Liepājas Tenisa sporta skolu šajā turnīrā pārstāvēja Matīss Ozoliņš-Pese, Ernests Brūders, Timo Bertrams Tikums, Krišjānis Mazais, Alise Latiša, Sabīne Vaidere, Daniela Krušatina un Laura Kristiāna Sprūde.Zēnu konkurencē vislabāko sniegumu parādīja Matīss Ozoliņš-Pese, kurš savā apakšgrupā izcīnot četras uzvaras tikpat spēlēs, nodrošināja sev vietu pusfinālā. Pusfinālā Matīss ar pārliecinošo 4-0 pār Reini Svarānu (TC "Ādaži") iekļuva finālā. Sacenšoties pret Vladimiru Krastiņu (individuāli) Matīss turpināja ar 4-0 sagraujot savu pretinieku finālā, līdz ar to Matīss Ozoliņš-Pese izcīnīja uzvaru visā turnīrā.
Meiteņu konkurencē pusfināla četriniekā iekļuva trīs liepājnieces – Sabīne Vaidere, Alise Latiša un Daniela Krušatina. Piedzīvojot zaudējumus pusfinālā, Sabīne Vaidere un Alise Latiša turpināja sacensties par 3.vietu un šoreiz pārāka izrādījās Sabīne Vaidere. Savukārt, Daniela Krušatina iekļuva finālā, kurā sacenšoties pret Margaritu Novik (individuāli) ar rezultātu 4-2 uzvaru izcīnīja liepājniece, līdz ar to Daniela Krušatina izcīnīja zelta medaļu turnīrā.